Source: http://tampere.cloudnc.fi/fi-FI/Toimielimet/Yhdyskuntalautakunta/Kokous_2812020/Poikkeamishakemus_tilalle_Kuusela_837585(125005)
Timestamp: 2020-02-26 17:03:39+00:00

Document:
Poikkeamishakemus tilalle Kuusela 837-585-2-82, Riipintie 11, lomarakennuksen käyttötarkoituksen muutos asuinrakennukseksi | Tampere esityslistat ja pöytäkirjat
Poikkeamishakemus tilalle Kuusela 837-585-2-82, Riipintie 11, lomarakennuksen käyttötarkoituksen muutos asuinrakennukseksi
Yhdyskuntalautakunta, kokous 28.1.2020
§ 22 Poikkeamishakemus tilalle Kuusela 837-585-2-82, Riipintie 11, lomarakennuksen käyttötarkoituksen muutos asuinrakennukseksi
TRE:7214/10.03.01/2019
Haetaan lupaa muuttaa nykyinen lomarakennus asuinrakennukseksi 3900 m2 suuruisella tilalla Kuusela 837-585-2-82.
Alueella on voimassa kaupunginvaltuuston hyväksymä Kantakaupungin yleiskaava 2040, jonka mukaan tila on osa loma-asuntoaluetta (RA). Lomarakennuksen käyttötarkoituksen muutos asuinrakennukseksi vaatii poikkeamista voimassa olevasta yleiskaavasta.
Kiinteistörekisterin mukaan rakennuspaikan pinta-ala on 3900 m2 ja se on rekisteröity 12.7.1951. Hakija on 30.4.1993 ja 26.10.1999 päivättyjen lainhuutojen mukaan kiinteistön omistaja.
Rakennuspaikan koko vaatii poikkeamista Tampereen kaupungin rakennusjärjestyksessä määrätystä rakennuspaikan 5000 m2 vähimmäiskokovaatimuksesta. Jos rakentamisella ei vaikeuteta tulevaa asemakaavoitusta ja alueella on yhteinen vesihuoltojärjestely, rakennuspaikan pinta-ala voi olla pienempi, kuitenkin vähintään 2000 m2. (Rak.järj 5 §).
Hakija on kuullut rajanaapureita. Tampereen kaupunki omistaa tilan haetun kiinteistön eteläpuolella. Kiinteistötoimi ei puolla hakemusta, koska alue on varattu kantakaupungin yleiskaavassa loma-asuntoalueeksi. Ympärivuotisen asumisen mahdollistaminen vaikeuttaa alueen tulevaa maankäytönsuunnittelua. Käyttötarkoituksen muutos ilman asemakaavallista tarkastelua asettaa alueen muut kiinteistönomistajat epätasa-arvoiseen asemaan.
Muut naapurit tai osalliset eivät vastusta hanketta.
Maakuntavaltuuston 27.3.2017 hyväksymässä Pirkanmaan maakuntakaavassa tila sijoittuu virkistysalueelle sekä kasvutaajamien kehittämisvyöhykkeelle (kk6). Yksityiskohtaisemmassa suunnittelussa tulee erityistä huomiota kiinnittää liikennejärjestelyihin, erityisesti joukkoliikenteen mahdollistavaan yhdyskuntarakenteeseen, infrastruktuuriin, palvelujen saavutettavuuteen, toimiviin virkistysalueisiin sekä luonto-, maisema- ja kulttuuriympäristöarvojen turvaamiseen. Alueelle suuntautuvaa asuin- ja työpaikkarakentamista on ensisijaisesti ohjattava taajama-alueille ja kyliin.
Kaupunginvaltuuston 15.5.2017 hyväksymässä Kantakaupungin lainvoimaisessa yleiskaavassa 2040 Hervantajärven rannat on merkitty näiltä osin loma-asuntoalueeksi. Alue varataan olemassa olevalle loma-asutukselle. Lomarakennuspaikalle saa sijoittaa loma-asuntokäyttöön tarkoitettua rakentamista olemassa olevan rakennetun rakennuspaikan pinta-alasta 10 prosenttia kuitenkin enintään 170 k-m2. Alueilla ei saa muodostaa uusia rakennuspaikkoja. Alueella olevat rakennukset voidaan säilyttää. Rakennusten perusparantaminen, korjaaminen ja vähäinen laajentaminen sekä tuhoutuneen rakennuksen uudelleen rakentaminen ovat sallittuja.
Yleiskaavan valmisteluvaiheessa rantojen rakennuspaikkojen haltijoille/omistajille lähetettiin sekä 13.6.2016 että 8.2.2017 kirjeet koskien kaavan sisältöä. Hakija ei jättänyt muistutusta tai valittanut kaavan hyväksymispäätöksestä.
Lähimmät päivittäispalvelut sijaitsevat noin 3 km etäisyydellä Hervannassa (kauppa, koulu, päiväkoti). Paikallisbussi liikennöi noin 1 km etäisyydeltä Ruskonkehän kautta Hervantaan ja edelleen Tampereen keskustaan.
Tampereen kaupunki on suhtautunut myönteisesti käyttötarkoituksen muutokseen sellaisella lomarakennuspaikalla, joka on alun perin asumiskäyttöön rakennettu. Tämä on voitu todeta vertaamalla tilan rekisteröimisajankohtaa ja asumishistoriaa samaiselta ajalta. Kuuselan tila 837-585-2-82 on rekisteröity 12.7.1951. Rakennuspaikalle on rakennettu vuonna 1985 rakennusluvan saanut lomarakennus (lupatunnus 85-0928-R), jolloin tilalta purettiin vanha lomarakennus. Tästä on myös maininta lupapäätöksessä. Kiinteistöä ei ole alun perin asumiskäyttöön rakennettu, minkä pohjalta rakennuspaikan muutosta vakituiseen asuinkäyttöön voitaisiin puoltaa.
Hakija on antanut oman selvityksensä kiinteistöllä aiemmin asuneista henkilöistä. Tilalla on asuttu pysyvästi vuodesta 1986 lähtien, jolloin rakennuspaikalle valmistui nykyinen lomarakennus. Maistraatti ei enää 23.9.2014 käyttöön otetun valtakunnallisesti yhtenäisen menettelytavan mukaisesti kirjaa hakijan ilmoituksen pohjalta vapaa-ajanasuntoa vakinaiseksi asuinpaikaksi.
Ottaen huomioon voimassa olevan yleiskaavan käyttötarkoituksen sekä alun perin lomakäyttöön tarkoitetun rakennuspaikan voidaan katsoa, että haettu käyttötarkoituksen muutos aiheuttaa haittaa asemakaavoitukselle, yleiskaavoitukselle tai alueiden käytön muulle järjestämiselle.
Käyttötarkoituksen muutos lomarakennuksesta vakituiseksi asunnoksi ei ole siten hyväksyttävissä. Poikkeamista rakennusjärjestyksen määräyksestä ei tarvitse siten ratkaista.
Poikkeamishakemus koskien lupaa muuttaa nykyinen lomarakennus asuinrakennukseksi 3900 m2 suuruisella tilalla Kuusela 837-585-2-82 hylätään.
Hakemuksesta on pyydetty sekä Pirkanmaan ELY-keskuksen että ympäristönsuojelun lausunnot. Pirkanmaan ELY-keskuksella ei ole MRL 18.2 §:n mukaisen edistämistehtävän puitteissa tarvetta lausua poikkeamislupahakemuksesta.
Ympäristönsuojelu lausuu, että kiinteistö sijaitsee arseeniriskialueella, mikä tulee ottaa huomioon vedenhankinnan osalta. Kiinteistön jätevesijärjestelmä on ympäristönsuojeluyksikön tietojen mukaan rakennettu 1980-luvulla. Järjestelmän toimivuus tulee tarkistaa ja tarvittaessa se tulee korjata vastaamaan ympäristönsuojelulain (527/2014) vaatimuksia.
Liite YLA 28.1.2020 Valokuva lomarakennuksesta.pdf (pdf, 4505 kt)
Liite YLA 28.1.2020 Karttaliitteet.pdf (pdf, 2200 kt)
Liite YLA 28.1.2020 Asiakooste.pdf (pdf, 47 kt)
Kuuntele Liite YLA 28.1.2020 Valokuva lomarakennuksesta.pdf
Kuuntele Liite YLA 28.1.2020 Karttaliitteet.pdf
Kuuntele Liite YLA 28.1.2020 Asiakooste.pdf
- mihin valitusoikeus perustuu, jos valituksen kohteena oleva päätös ei kohdistu valittajaan.
§ 13 Läsnäolo- ja puheoikeuden myöntäminen
§ 14 Ajankohtaiset asiat
§ 15 Hervantajärven asemakaava-alueen 8192 viheryleissuunnitelma
§ 16 Ojalan asemakaava-alueen 8637 viheryleissuunnitelma
§ 17 Automaattisen liikennevalvonnan sijoittamisen yleissuunnitelma
§ 18 Tarkistetun asemakaavaehdotuksen asettaminen nähtäville. Ikuri, Tesomajärvi, Taimiston ja Tuomarinkadun alue. Asemakaava nro 8539
§ 19 Asemakaavaehdotuksen asettaminen nähtäville: Lentävänniemi, Halkoniemenkatu ja Pyhällönpuisto (273 P), osia katu- ja puistoalueista, raitiotien päätepysäkki, asemakaava nro 8718
§ 20 Asemakaava nro 8498, Pohtola, Pohtolankatu 94, Miesmäenpuiston ja Backmaninrinteen virkistysalueiden osittainen muuttaminen asuinkäyttöön
§ 21 Poikkeamishakemus tilalle Kesäranta 837-585-2-98, Riipintie 5, lomarakennuksen käyttötarkoituksen muutos asuinrakennukseksi
§ 23 Suunnittelutarvehakemus tilalle Kivimäki 837-509-6-1, Pulesjärventie 159, asuinrakennuksen ja talousrakennuksen rakentaminen
§ 24 Valtuustoaloite pysäköinnin helpottamiseksi kaupungin kotihoidon työntekijöille - Pekka Salmi ym.
§ 25 Selonteko sisäisen valvonnan järjestämisestä
§ 26 Viranhaltijoiden päätösten otto-oikeus

References: § 22

§ 13

§ 14

§ 15

§ 16

§ 17

§ 18

§ 19

§ 20

§ 21

§ 23

§ 24

§ 25

§ 26